9 лістапада ў Нацыянальным акадэмiчным драматычным тэатры імя Якуба Коласа адбыўся бенефiс народнай артысткі Беларусi, члена Савета Рэспублiкi Нацыянальнага сходу РБ Святланы Акружной. У гэты вечар сюды прыйшлi сапраўдныя прыхiльнiкi яе творчасці — як шараговыя гледачы, так і афіцыйныя асобы — прадстаўнікі ўладных структур, грамадскіх арганізацый, творчых саюзаў, — усе тыя, каму актрыса на працягу амаль 40 гадоў аддавала часцінку сябе самой: свой талент і сваё сэрца.